Klimaatsverandering, dagboek uit Kyiv en die Japannese blaasoppie
SALIGE SONDAG MET ANNELIESE BURGESS
ANNELIESE BURGESS vertel van 'n artikel oor klimaatsverandering wat haar gevoel van verlamming daaroor ietwat verlig het, en gee oudergewoonte ook 'n paar dit-en-dat aanbevelings oor interessanthede wat sy hierdie week raak gelees het.
Die vloede in KwaZulu-Natal was weer 'n waarskuwing in 'n wêreld waar niemand luister nie. Die jongste verslag van die VN se Interregingspaneel oor Klimaatsverandering, oor waar ons nou met klimaatsverandering staan, het selfs die VN-sekretaris-generaal, António Guterres, geskok. Hy sê hy het nog nooit so 'n wetenskaplike verslag gesien nie: "an atlas of human suffering and a damning indictment of failed climate leadership".
Ek het die afgelope week 'n artikel in The New Yorker gelees wat deur my eie ontkenning oor klimaatsverandering gesny het. Ek vermoed baie van julle deel dié gevoel – dit is eintlik eerder 'n gevoel van magteloosheid as ontkenning...